**Március 15. adófizetési határidő**

Önkormányzati adóhatóságunk folyamatosan küldi ki az adózók részére a helyi adó (építményadó és más esedékes adótartozás) adószámla fizetési értesítőket a postai címekre, hogy a Tisztelt Adózók határidőre tudják teljesíteni a 2022. március 15-ig esedékes adófizetési kötelezettségeiket.

**Az elektronikus ügyintézésre kötelezett** adózók (gazdálkodó szervezetek, egyéni vállalkozók) **az Önkormányzati Hivatali Portálon** tudják számlaegyenlegüket lekérdezni.

Elektronikus Önkormányzati Hivatali Portál a nap 24 órájában biztosítja Önöknek az aktuális adóegyenlegek pontos és részletes lekérdezését és adójuk befizetését.

A pénzforgalmi számlanyitásra nem kötelezett adózó a fizetési kötelezettségét belföldi fizetési számlájáról történő átutalással vagy készpénz-átutalási megbízással, a **pénzforgalmi számlanyitásra kötelezett adózó** a fizetési kötelezettségét belföldi pénzforgalmi számlájáról történő **átutalással köteles teljesíteni**.

Bármely fizetési mód esetén kérjük azonosító vagy adószámot, magánszemélyek adóazonosító jelet szíveskedjenek feltüntetni.

**Az aktuális iparűzési adóelőleg összegét kérjük tekintse meg portálunkon az adóegyenleg lekérdezése szolgáltatás alatt.**

A portál nyitóoldala: https://ohp-20.asp.lgov.hu vagy <https://heviz.asp.lgov.hu/> .

Az Önkormányzati Hivatali Portálon az önkormányzati adó-, díj és illetékfizetési kötelezettség (pl.: építményadó, iparűzési adó) elektronikus úton is teljesíthető az interneten keresztül bankkártyás fizetés segítségével. Ezzel az **e-fizetési móddal egy tranzakcióval több adószámlán fennálló tartozás is befizethető.**

Hévízi Polgármesteri Hivatal